Document ID: 31993R2617

31993R2617
L 240/1
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕИО) № 2617/93 НА СЪВЕТА
от 21 септември 1993 година
за изменение на Регламент (ЕИО) № 1907/90 относно някои стандарти за търговията с яйца
СЪВЕТЪТ НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност,
като взе предвид Регламент (ЕИО) № 2771/75 на Съвета от 29 октомври 1975 г. относно общата организация на пазара на яйца (1), и по-специално член 2, параграф 2 от него,
като взе предвид предложението на Комисията,
като има предвид, че Регламент (ЕИО) № 1907/90 (2) определя някои стандарти за търговията с яйца;
като има предвид, че разпоредбите относно преките доставки от производителите до центровете за опаковане, някои пазари и предприятията на хранително-вкусовата промишленост се прилагат и за доставки за нехранителната промишленост;
като има предвид, че доставката на неокачествени яйца следва да се ограничава до доставки за предприятията на хранително-вкусовата промишленост, одобрени в съответствие с Директива 89/437/ЕИО на Съвета от 20 юни 1989 г. относно хигиенните и санитарните въпроси, свързани с производството и предлагането на пазара на яйчни продукти (3), за да се осигури правилната обработка на тези яйца;
като има предвид, че следва да стане ясно, че незадължителните обозначения, служещи за рекламни цели върху опаковките на яйцата, могат да включват символи и да се отнасят за яйца за консумация и за други стоки;
като има предвид, че опитът показа, че обозначенията за посочване на дати върху яйцата от клас А и опаковките за яйца следва да бъдат променени, като се изисква задължително посочване на датата на минималната трайност, както това е прието за други хранителни продукти в съответствие с Директива 79/112/ЕИО на Съвета от 18 декември 1978 г. за сближаване на законодателствата на държавите-членки в областта на етикетирането, представянето и рекламата на храни (4); като има предвид, че с оглед на улесняването на контрола на вноса на яйца от клас А опаковките също трябва да носят обозначение за датата на опаковане,
ПРИЕ НАСТОЯЩИЯ РЕГЛАМЕНТ:
Член 1
Регламент (ЕИО) № 1907/90 се изменя, както следва:
1.
В член 2, параграф 2 букви а) и б) се добавя следното изречение:
„и за нехранителната промишленост“.
2.
Член 4, параграф 1, буква а) се заменя със следното:
„а)
яйца за всички други, освен за събирачите, центровете за опаковане, пазарите по смисъла на член 2, параграф 2, буква а), предприятията на хранително-вкусовата промишленост, одобрени в съответствие с Директива 89/437/ЕИО и нехранителната промишленост“;
3.
В член 6, параграф 1 и член 8, параграф 3 терминът „хранителна промишленост“ се заменя с „предприятия на хранително-вкусовата промишленост, одобрени в съответствие с Директива 89/437/ЕИО“.
4.
Член 7, буква а) се заменя със следното:
„а)
датата на минималната годност („да се използва преди…“)“.
5.
Член 10, параграф 1, буква а) се заменя със следното:
„а)
името или фирмата и адресът на предприятието, което е опаковало яйцата; името, фирмата или търговската марка, използвани от това предприятие, която търговска марка може да бъде колективно използвана от няколко предприятия, и може да бъде показана, ако не съдържа текст или символ, несъвместими с изискванията на настоящия регламент, отнасящи се до качеството и преснотата на яйцата, начина на отглеждането им, използван за тяхното производство, или до произхода на тези яйца;“
6.
Член 10, параграф 1, буква д) се заменя със следното:
„д)
датата на минимална годност („да се използва преди…“), заедно със съответните препоръки за начина на съхранение за яйца от клас А и датата на опаковане за яйца от други класове“.
7.
Член 10, параграф 2, буква д) се заменя със следното:
„д)
обозначения или символи, имащи за цел да увеличат продажбите на яйца за консумация или други артикули, стига такива обозначения или символи и начинът, по който те се представят, да не заблуждават купувача“.
8.
Член 13, параграф 2 се заменя със следното:
„2. В случай на продажби на яйца в насипно състояние - идентификационният номер на центъра за опаковане, който окачествява яйцата, или при внос на яйца се посочват още третата страна на произход и датата на минималната годност, придружени със съответните препоръки за съхранение“.
9.
Член 15, буква б), дд) се заменя със следното:
„дд)
датата на опаковане и датата на минималната годност, придружени със съответните препоръки за съхранение за яйца от клас А и датата на опаковане за яйца от други класове“.
Член 2
В съответствие с процедурата, предвидена в член 17 от Регламент (ЕИО) № 2771/75, Комисията определя преходните мерки, необходими за изпълнението на настоящия регламент, по-конкретно онези мерки, които се отнасят до използването на съществуващите опаковъчни материали.
Член 3
Настоящият регламент влиза в сила на 1 декември 1993 г.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 21 септември 1993 година.

Labels: 3
17